દેવભૂમિ દ્વારકા જિલ્લાના ભાણવડ તાલુકામાં શરાબની ભારે રેલમછેલ થઈ રહી છે, છેલ્લા દોઢ-બે વર્ષમાં કરોડોની સંખ્યામાં આ પંથકમાંથી અંગ્રેજી શરાબની બોટલો ઝડપાઈ છે તેમ છતાં આ વિસ્તારમાં બુટલેગરો સતત શરાબની સપ્લાય કરતા રહે છે તે દરમ્યાન ભાણવડના મોડપર ગામમાં ત્રણ શખ્સ દ્વારા અંગ્રેજી શરાબનો જંગી જથ્થો વેચવા માટે મંગાવવામાં આવી રહ્યો હોવાની બાતમી દેવભૂમિ દ્વારકાના એએસપી પ્રશાંત સુમ્બેને મળતા તેઓએ દ્વારકા એલસીબીને વાકેફ કરી વોચ ગોઠવવા સૂચના આપતા ગયા સપ્તાહે જ જેઓની અન્યત્ર બદલી થઈ છે અને બે દિવસમાં જેઓ પોતાનો ચાર્જ છોડવાના છે તે પીઆઈ એલ. ડી. ઓડેદરા તથા સ્ટાફે ભાણવડ-પોરબંદર ધોરીમાર્ગ પર જુદા જુદા પાંચ સ્થળોએ વોચ ગોઠવી હતી.